44 A.. G. Otto, 



communicantes cum hac , praeterea venam thyreoideam , lin- 

 gualem, facialem et maxillarem internam, denique per cana- 

 lem temporalem, os petrosum inter et os temporum exara- 

 tum, ad sinum cerebri lateralem pervenit; hac via plures 

 oriuntur venae temporales profundae, per foramina parva ex- 

 trorsum progredientes. Vena cerebri lateralis adest, inserta, 

 uti solet, in sinum transversum; longe maior sanguinis copia 

 in Castore per canalem temporalem et venam iugularem ex- 

 ternam, quam per foramen iugulare, profluit. 



Organon auditus Castoris pauca tantum, quae comme- 

 moratione digna essent et a structura Glirium communi ab- 

 horrerent, mihi ostendit; in universum magnum dici debet; 

 os bullosum etiam in adultis facile a petroso distinguitur; 

 meatus auditorius osseus est ; tubus valde prominens, longus, 

 angustus, introrsum et valde deorsum directus atque limbo 

 in cavum tympani prominente finitus; tympani membrana 

 subrotunda, oblique posita; bulla ossea magna, rotunda sine 

 septis; sed prorsum spiculis pluribus aspera; cellula pro ossi- 

 culis omnino separata, posterior vero cellula parum perspi- 

 cua; sulcus pro musculo tensore tympani magnus; tuba Eu- 

 stachiana angustissima ; ossicula, uti plerumque in gliribus; 

 stapes respectu magnitudinis bestiae mediocris , foramine 

 parvo et basi valde angusta instruetus. Fenestra vestibuli 

 longa et angusta; ea cochleae subrotunda et maior; cochlea 

 2 1/2 gyros continet ; canales semicirculares quinque ostiis in 

 vestibulo indiviso finiti, magnitudinem mediocrem exhibent; 

 sinus inter canales semicirculares pro floccis cerebelli magnus ; 

 canalis Fallopii paene rectus et totus osseus; apertura eius 

 interna nec non eae aquaeductuum facile inveniuntur. 



